Erich von Däniken

**Erich von Däniken** (Zofingen, 1935eko apirilaren 14a – Interlaken, 2026ko urtarrilaren 10a) alemanez idazten zuen idazle suitzar ezaguna izan zen. Haren liburuak asko saldu dira mundu osoan eta batzuk, dokumental formatuan, zinemara eraman dira. Ospe handiena eman zion Antzinaroan estralurtarrek gizakiarekin izan zituzten harremanen inguruko tesiak.

## Biografia 
Zofingen (Suitzan) jaioa, muturreko heziketa katolikoa jaso zuen. Eskolan izandako garaietan Bibliaren inguruko irakurketa kritikoa hasi zen lantzen. Halaber, astronomia eta ufologiaren inguruko interes handia erakutsi zuen. Hemeretzi urtekin, lapurketa baten ondorioz, lau hilabeteko espetxe zigorra jaso zuen. Ostalaritza munduan aritu zen. Egipton hotel batean lan egin zuen ondoren eta han ere, iruzurgile akusaziopean, arazo legalak eta ekonomikoak izan zituen. Egiptotik Suitzako Davos hiriko Rosenhügel Hotelean lan egin zuen; han idatzi zuen bere liburu ezagunena, *Erinnerungen an die Zukunft* ("Etorkizunaren oroimenak"). Liburu horretan bere tesien aurkezpena egiten zuen, hots, mundu arkeologikoan estralurtarren froga ugari zeudela. 1964an *Der Nordwesten* egunkarian *Hatten unsere Vorfahren Besuch aus dem Weltraum?* ("Gure arbasoek espaziotik bisitak izan zituzten?") artikulua idatzi zuen eta 1967an argitaletxe batek bere liburua onartu zuen, 1968an plazaratzeko. Liburua ekonomikoki oso ondo etorri zitzaion zeren eta 1968ko azaroan iruzurgile eta faltsutzaile bezala epaitegietara eraman baitzuten. Bi urte beranduago berriro ere antzeko akusazioei aurre egin behar izan zitzaien. 1970eko otsailaren 13an hiru urteko espetxe kondena jaso zuen baina, azkenik, bat bakarrik bete zuen. Espetxean zen bitartean bere bigarren liburua prestatu zuen, *Zurück zu den Sternen* ("Izarretarako itzulera"). Berriro ere kalean, haren liburuen arrakasta ikusita, buru-belarri lan horri ekin zion, 60 liburu baino gehiago idatziz. Dena dela, eskandaluak beti inguratu du bere lana eta behin baino gehiagotan liburuetan faltsukeriak eta gezurrak erabili izan dituela onartu behar izan du.

## Obra 
Von Dänikenek liburu asko argitaratu zituen; gehienak ingelesez irakur daitezke eta batzuek ere gaztelaniaz eta frantsesez. Ezagunenak *Erinnerungen an die Zukunft* ("Etorkizunaren oroimenak") eta *Zurück zu den Sternen* ("Izarretarako itzulera") izan dira. 1970. hamarkadan biak dezente zabaldu ziren, edizio ugaritan. Bi horietan idazlearen ideologia nagusia azaltzen da: estralurtarrak antzinaroan Lurrean egon ziren eta itzuliko dira. Gaur egun haren argumentuak nahiko desprestigiatuta daude, nahiz eta jarraitzaile asko izan, esaterako Giorgio A. Tsoukalos.
thumb|300px|Von Däniken Antonio Las Heras ufologo argentinarrarekin, 1979an.
**Ez-fikziozko liburuak**
* *Erinnerungen an die Zukunft*, 1968
* *Zurück zu den Sternen*, 1969, Econ, 1986
* *Aussaat und Kosmos*, 1972
* *Meine Welt in Bildern*, 1973
* *Erscheinungen*, 1974
* *Besucher aus dem Kosmos*, 1975
* *Beweise*, 1977
* *Im Kreuzverhör*, 1978
* *Prophet der Vergangenheit*, 1979
* *Reise nach Kiribati*, 1981
* *Strategie der Götter*, 1982
* *Der Tag an dem die Götter kamen*, 1984
* *Habe ich mich geirrt?*, 1985
* *Wir alle sind Kinder der Götter*, 1987, C. Bertelsmann
* *Die Augen der Sphinx*, 1989, C. Bertelsmann
* *Die Spuren der Außerirdischen*, 1990, (Bildband)
* *Die Steinzeit war ganz anders*, 1991
* *Erinnerungen an die Zukunft*, 1992
* *Der Götter-Schock*, 1992
* *Raumfahrt im Altertum*, 1993
* *Auf den Spuren der Allmächtigen*, 1993, C. Bertelsmann
* *Botschaften und Zeichen aus dem Universum*, 1994, C. Bertelsmann
* *Der jüngste Tag hat längst begonnen – die Messiaserwartung und die Außerirdischen*, 1995
* *Zeichen für die Ewigkeit – Die Botschaft von Nazca*, 1997
* *Im Namen von Zeus*, 1999
* *Die Götter waren Astronauten*, 2001
* *Mysteries, 2005*, (Bildband)
* (Cornelia von Dänikenekin batera) *Der Mystery Park. Die Geschichten, die Menschen. Alle Texte – alle Quellen. Ausführliche Kommentare*, 2005
* *Falsch informiert! Vom unmöglichsten Buch der Welt, Henochs Zaubergärten und einer verborgenen Bibliothek aus Metall*, 2007
* *Götterdämmerung – Die Rückkehr der Außerirdischen*, 2009
* *Grüße aus der Steinzeit – Wer nicht glauben will, soll sehen!*, 2010
* *Was ist falsch im Maya-Land? – Versteckte Technologien in Tempeln und Skulpturen*, 2011
* *Der Mittelmeerraum und seine mysteriöse Vorzeit – Rätselhafte Bauten, unglaubliche Fakten und als falsch entlarvte Lehrmeinungen*, 2012
* *Unmögliche Wahrheiten: Von Südamerika nach anderswo*, 2013
* *Das Ende des Schweigens*, 2014 (E-Book)
* *Das unheilige Buch*, Rottenburg 2014
* *Was ich jahrzehntelang verschwiegen habe*, 2015
* *Botschaften aus dem Jahr 2118*, 2016

**Fikzioa**
* *Ich liebe die ganze Welt*, 1983, (Kurzgeschichten)
* *Die Rätsel im alten Europa*, 1991, (Jugendroman)
* *Das Erbe von Kukulkan*, 1993, (Jugendroman)
* *Tomy und der Planet der Lüge – Der Roman, der kein Sachbuch werden durfte*, 2006

**Argitaratzaile gisa**
* *Lexikon der Prä-Astronautik*, bearb. U. Dopatka, 1979
* *Kosmische Spuren*, 1989 (Anthologie von Aufsätzen aus der Zeitschrift *Ancient Skies*)
* *Neue kosmische Spuren*, 1992, (Anthologie von Aufsätzen aus der Zeitschrift *Ancient Skies*)
* *Fremde aus dem All, Kosmische Spuren. Neue Funde, Entdeckungen, Phänomene*, 1995, (Anthologie von Aufsätzen aus der Zeitschrift *Ancient Skies*)
* *Das Erbe der Götter*, 1997, (Anthologie von Aufsätzen aus der Zeitschrift *Ancient Skies*)
* *Jäger verlorenen Wissens*, 2003, (Anthologie von Aufsätzen aus der Zeitschrift *Ancient Skies*)
* *Brisante Archäologie*, Juni 2008, (Geschichte ohne Dogma – Kosmische Spuren, Band 6)
* *Die andere Seite der Archäologie*. Faszination des Unbekannten, 2011
* *Neugierde verboten!* Fragen · Funde · Fakten, 2014

**Audio liburuak**
* *Götter des Altertums – als fremde Kosmonauten?* (Schallplatte, 1972)
* *Geheimnisse versunkener Welten*, 2003 (Hörbuch, Rainer Holbe moderatzailea)

**DVDak**
* *Geheimnisvolles Ägypten. Im alten Ägypten stimmt etwas nicht – und keiner redet darüber*. 2006
* *Götterdämmerung. Die Rückkehr der Götter?* 2008
* *Erich von Däniken – Total*, 2010

## Haren teorien frogak 
Haren tesien oinarrian ideia hauek daude:
* Antzinaroko monumentu asko estralurtarren laguntzarik gabe ezin ziren egin: Gizako Piramide Handia, Pazko uharteko moaiak, Stonehenge, Puma Punku...
* Antzinako ikonografian estralurtarren presentzia ziurta daiteke: izarrontziak, astronautak, espazioari buruzko informazioa, teknologia...
* Munduko kultura desberdinetan elementu komunak daude eta horrek jatorri komuna argitzen du.
* Erliojio askoren jatorriak eta informazioak estralurtarrekin lotzen ditu. Adibidez, Bibliaren aingeruak estralurtarrak izan litezke.
[thumb|300px|[Val Camonicako labar-artea. Horrelako irudietan Von Dänikenek astronautak ikusten ditu.]]
## Erreferentziak 
## Kanpo estekak 
*  : Idazlearen webgunea.
* : *Jainkoen mezua* bideo laburra gaztelaniaz Youtuben.
* : "Etorkizunaren oroimenak" film osoa gaztelaniaz Youtuben.